в контекста на общо споразумение между двамата президенти и „насърчаването“ в член 5 се вписва идеално в обичайния китайски модел на задействане на преференциалното финансиране от стратегическите банки на държавата.
 (694)
 По този начин китайските преференциални мерки в полза на установените в Египет китайски образувания са били „признати“ и „приети за свои“ от Египет.
 (695)
 Освен това египетските длъжностни лица неизменно са присъствали в посочения в съображение 660 механизъм за изпълнение на три равнища. Задачата на механизма за изпълнение е да координира и улеснява съответните финансови институции, включително, но не само банковите институции, застрахователните институции и различните фондове, които осигуряват кредитна подкрепа за зоната за сътрудничество и местните предприятия, и помага на зоната за сътрудничество и местните предприятия да намират повече канали за финансиране съгласно член 2, параграф V от Споразумението за прилагане. В член 2, параграф 4 от същия документ се дава мандат на длъжностните лица да полага всички усилия за безпрепятственото прилагане на всички насърчителни политики по законовите и подзаконовите разпоредби на Китай и на Египет. Това отразява общото разбиране на Египет и Китай, че китайската страна не предоставя средства по пазарни цени, каквито Jushi Egypt и Hengshi Egypt биха могли да получат от инвеститорите на международния пазар, но проактивно предоставя държавни стимули, които могат да се нарекат също така ползи или преференции.
 (696)
 С прилагането на тази разпоредба държавата Египет също така е изразила пълната си подкрепа за преференциалното китайско финансиране в полза на производителите на ТСВ в зоната. Предвид частичното неоказване на съдействие от страна и на двете правителства (вж. раздел 4.2.2) по този изключително важен аспект на разследването Комисията не можа да установи повече подробности в това отношение; наличните доказателства обаче сочат, че двете правителства са си сътрудничили, както е описано по-горе, в полза на намиращите се в зоната производители износители на ТСВ.
 (697)
 От доказателствата следва, че финансовото участие под формата на преференциално финансиране от китайски публични органи на Jushi и Hengshi Egypt може да бъде приписано на ПЕ като правителство на държавата на произход или износ съгласно член 3, параграф 1, буква а) от основния регламент. Доказателствата показаха, че ПЕ е подкрепило предоставената от ПК преференциална финансова подкрепа на производителите на ТСВ в зоната в съответствие с договорените ангажименти за развитие и подкрепа на икономическите дейности в зоната.
 (698)
 В този контекст Комисията отбеляза също така, че възможността правителствата да предоставят непряко финансово участие чрез частни органи е предвидена както в основния регламент, така и в Споразумението за СИМ (169). Действително, в случаите, когато правителства упълномощават частни органи или им възлагат определена дейност, ключово изискване е да съществува „доказуема връзка“ между действието на правителството и дейността на съответния частен орган (170). Аналогично на това в този случай съществува ясна и изрична връзка между утвърдителните действия, които са предприети от Китай с цел предоставяне на договорената финансова подкрепа на производителите износители на ТСВ и на ПЕ.
 (699)
 Поради това Комисията счете, че преференциалното финансиране, предоставено от ПК на производителите износители на ТСВ в зоната, представлява финансово участие на ПЕ по смисъла на член 3,